CELEX: 32014R0261
Language: bg
Date: 2014-03-14 00:00:00
Title: Регламент за изпълнение (ЕС) № 261/2014 на Съвета от 14 март 2014 година за прилагане на член 11, параграф 4 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан

15.3.2014   
            
            
               BG
            
            
               Официален вестник на Европейския съюз
            
            
               L 76/6
            
         
      РЕГЛАМЕНТ ЗА ИЗПЪЛНЕНИЕ (ЕС) № 261/2014 НА СЪВЕТА
   
   от 14 март 2014 година
   за прилагане на член 11, параграф 4 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграф 4 от него,
   като има предвид, че:
   
               (1)
            
            
               На 1 август 2011 г. Съветът прие Регламент (ЕС) № 753/2011.
            
         
               (2)
            
            
               На 31 май, 27 юни, 24 септември и 18 октомври 2013 г. комитетът на Съвета за сигурност на Организацията на обединените нации, създаден съгласно параграф 30 от Резолюция 1988 (2011) на Съвета за сигурност, измени списъка на лицата, групите, предприятията и образуванията, подлежащи на ограничителни мерки.
            
         
               (3)
            
            
               Поради това приложение I към Регламент (ЕС) № 753/2011 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 753/2011 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 март 2014 година.
      
         
            За Съвета
         
         
            Председател
         
         M. CHRISOCHOIDIS
         
      
   
   
      (1)  ОВ L 199, 2.8.2011 г., стр. 1.
   
      ПРИЛОЖЕНИЕ
      I.   Вписванията за лицата в списъка, поместен в приложение I към Регламент (ЕС) № 753/2011, се заменят с вписванията, посочени по-долу.
      
      A.   Лица, свързани с талибаните
      
      
                  1.
               
               
                  
                     Fazl Rabi (известен още като а) Fazl Rabbi, б) Fazal Rabi, в) Faisal Rabbi)
                  
                     Основания за включване: високопоставен служител в провинция Konar по време на талибанския режим. Дата на раждане: а) 1972 г., б) 1975 г. Място на раждане: a) област Kohe Safi, провинция Parwan, Афганистан, б) провинция Kapisa, Афганистан, в) провинция Nangarhar, Афганистан, г) провинция Кабул, Афганистан. Гражданство: Афганистан. Други сведения: а) представлява мрежата „Haqqani“, установена в района на границата между Афганистан и Пакистан, и ѝ осигурява финансова и логистична подкрепа; б) член на талибанския финансов съвет; в) пътува в чужбина, за да събира средства от името на Sirajuddin Jallaloudine Haqqani, Jalaluddin Haqqani, мрежата „Haqqani“ и талибаните; г) смята се, че се намира в граничния район между Афганистан и Пакистан. Дата на посочване от ООН:6.1.2012 г.
               
            
                  2.
               
               
                  
                     Nasiruddin Haqqani (известен още като а) д-р Alim Ghair, б) Naseer Haqqani, в) д-р Naseer Haqqani, г) Nassir Haqqani, д) Nashir Haqqani, е) Naseruddin)
                  
                     Адрес: Пакистан. Дата на раждане: около 1970—1973 г. Място на раждане: област Neka, провинция Paktika, Афганистан. Гражданство: Афганистан. Други сведения: а) ръководител на мрежата „Haqqani“, която действа от North Waziristan във федерално администрираните племенни райони на Пакистан; б) син на Jalaluddin Haqqani; в) пътувал е до Саудитска арабия и Обединените арабски емирства с цел набиране на средства за талибаните. Дата на посочване от ООН:20.7.2010 г.
                  
                     Допълнителни сведения от описателното обобщение на основанията за включване в списъка, предоставено от Комитета по санкциите:
                  
                  Мрежата „Haqqani“ е свързана с талибаните група активисти, която действа от North Waziristan Agency във федерално администрираните племенни райони на Пакистан. Мрежата „Haqqani“ заема водеща позиция в бунтовническата дейност в Афганистан и е отговорна за множество нападения със значим отзвук. Ръководството на мрежата „Haqqani“ се състои от тримата най-възрастни синове на Jalaluddin Haqqani, единият от които е Nasiruddin Haqqani.
                  Nasiruddin Haqqani работи като емисар на мрежата „Haqqani“, като дейността му е свързана предимно с набиране на средства. През 2004 г. Haqqani пътува до Саудитска Арабия със свой съмишленик с цел набиране на средства за талибаните. През 2004 г. отпуска пари на активисти в Афганистан за възпрепятстване на президентските избори. Най-малко от 2005 г. до 2008 г. Nasiruddin Haqqani е събирал средства за мрежата „Haqqani“, като за целта е извършвал различни пътувания, включително редовни посещения на Обединените арабски емирства през 2007 г. и пътуване в друга страна от Персийския залив през 2008 г. По непотвърдени данни, от средата на 2007 г. Haqqani разполага с три основни източника на финансиране: дарения от Залива, наркотрафик и плащания от Ал-Каида. Към края на 2009 г. Nasiruddin Haqqani получава няколкостотин хиляди долара от свързани с Ал-Каида лица в Арабския полуостров, предназначени за дейностите на мрежата „Haqqani“.
               
            
                  3.
               
               
                  
                     Mohammad Aman Akhund (известен още като а) Mohammed Aman, б) молла Mohammed Oman, в) молла Mohammad Aman Ustad Noorzai, г) молла Mad Aman Ustad Noorzai, д) Sanaullah)
                  
                     Дата на раждане: 1970 г. Място на раждане: село Bande Tumur, област Maiwand, провинция Кандахар, Афганистан. Други сведения: a) високопоставен член на талибаните от 2011 г. с финансови функции, включително събиране на средства от името на ръководството; б) осигурява логистична подкрепа за операции на талибаните и насочва приходи от наркотрафик за купуване на оръжие; в) действал е като секретар на талибанския лидер молла Mohammed Omar и като негов пратеник на срещи на високо равнище на талибаните; г) свързан е също с Gul Agha Ishakzai; д) член на вътрешния кръг на молла Mohammed Omar по време на талибанския режим. Дата на посочване от ООН:6.1.2012 г.
               
            
                  4.
               
               
                  
                     Sangeen Zadran Sher Mohammad (известен още като: a) Sangin, б) Sangin Zadran, в) Sangeen Khan Zadran, г) Sangeen, д) Fateh, е) Noori)
                  
                     Звание: а) мевлеви (Maulavi, изписва се също като Maulvi), б) молла; Дата на раждане: а) около 1976 г., б) около 1979 г. Място на раждане: Tang Stor Khel, област Ziruk, провинция Paktikа, Афганистан. Гражданство: Афганистан. Други сведения: а) талибански губернатор в сянка на провинция Paktika от края на 2012 г.; б) главнокомандващ на мрежата „Haqqani“; в) главен помощник на Sirajuddin Lallaloudine Haqqani; г) принадлежи към племето Kharoti; д) по получени данни е починал през септември 2013 г. Дата на посочване от ООН: 16.8.2011 г.
                  
                     Допълнителни сведения от описателното обобщение на основанията за включване в списъка, предоставено от Комитета по санкциите:
                  
                  Sangeen Zadran е ръководител на талибанските бунтовници в провинция Paktika, Афганистан, и командир на мрежата „Haqqani“. Мрежата „Haqqani“ — свързана с талибаните група активисти, която действа в граничната област между Афганистан и Пакистан, заема водеща позиция в бунтовническата дейност в Афганистан и е отговорна за множество нападения със значим отзвук. Zadran действа като главен помощник на ръководителя на мрежата „Haqqani“ Sirajuddin Haqqani.
                  Sangeen Zadran подпомага ръководенето на бойци при нападенията срещу цели в югоизточен Афганистан и се смята, че е планирал и координирал влизането на чуждестранни бойци в Афганистан. Замесен е също в многобройни нападения със самоделни взривни устройства.
                  Освен ролята му в тези нападения Sangeen Zadran е замесен също в отвличания на афганистански и чужди граждани в граничния район между Афганистан и Пакистан.
               
            Б.   Образувания и други групи и предприятия, свързани с талибаните
      
      
                  1.
               
               
                  
                     Rahat Ltd. (известно още като а) Rahat Trading Company, б) Haji Muhammad Qasim Sarafi, в) New Chagai Trading, г) Musa Kalim Hawala)
                  
                     Адрес: a)клон 1: стая номер 33, 5-и етаж, Sarafi Market, град Кандахар, провинция Кандахар, Афганистан; б)клон 2: магазин номер 4, Azizi Bank, Haji Muhammad Isa Market, Wesh, Spin Boldak, провинция Кандахар, Афганистан; в)клон 3: Safaar Bazaar, област Garmser, провинция Helmand, Афганистан; г)клон 4: Lashkar Gah, провинция Helmand, Афганистан; д)клон 5: област Gereshk, провинция Helmand, Афганистан; е)клон 6: област Zaranj, провинция Nimroz, Афганистан; ж) клон 7: i) Dr Barno Road, Quetta, Пакистан; ii) Haji Mohammed Plaza, Tol Aram Road, близо до Jamaluddin Afghani Road, Quetta, Пакистан; iii) Kandahari Bazaar, Quetta, Пакистан; з)клон 8: Chaman, провинция Baluchistan, Пакистан; и)клон 9: Chaghi Bazaar, Chaghi, провинция Baluchistan, Пакистан; й)клон 10: Zahedan, провинция Zabol, Иран. Други сведения: а) Rahat Ltd. е използвано от ръководителите на талибаните за трансфер на средства, произхождащи от външни донори и наркотрафик, за финансиране на дейности на талибаните през 2011 и 2012 г.; б) притежава се от Mohammed Qasim Mir Wali Khudai Rahim; в) свързано и с Mohammad Naim Barich Khudaidad. Дата на посочване от ООН: 21.11.2012 г.
               
            II.   Вписването за лицето по-долу се заличава от списъка, поместен в приложение I към Регламент (ЕС) № 753/2011.
      
      A.   Лица, свързани с талибаните
      
      
                  1.
               
               
                  
                     Badruddin Haqqani (известен още като Atiqullah).